Fjöldamargir breiddu klæði sín á veginn en aðrir hjuggu greinar af trjánum og lögðu á veginn . Tímatal manna er með ýmsum hætti . Í dag er lokið hinni löngu röð “ sunnudaga eftir Þrenningarhátíð ” , sem spannar hálft árið , hátíðalausa hlutann eins og hann kallast . Annar tími er runninn upp : Jól og nýár fara í hönd , því næst þrettándinn og svo sunnudagar eftir þrettánda , þá níuviknafasta , dymbilvika og páskar , en að svo búnu gleðidagar eða “ sunnudagar eftir páska ” og loks hvítasunna og Þrenningarhátíð . * * * Vikurnar fjórar fyrir jól nefnast “ aðventa ” en það orð merkir “ tilkoma ” , þ.e.a.s. tilkoma Krists , hingaðkoma frelsarans . Blessaður sé sá , sem kemur ” . Þannig hljóðar grunntónn aðventunnar . Við undirbúum okkur fyrir komu Krists inn í líf okkar í dag og næstu sunnudagadaga . “ Aðventan er sá tími ársins , sem kirkjan hefur sérstaklega valið til að vekja athygli þína á þessu . Það sama á reyndar við í nokkrum skilningi um allar aðrar stundir kirkjuársins . Tíminn er fullnaður og Guðs ríki í nánd . Hann hefur sjálfur lýst þessum veruleika svona : “ Blindir fá sýn og haltir ganga , líkþráir hreinsast og daufir heyra , dauðir upp rísa og fátækum er boðað fagnaðarerindi ” . Guðs ríki er ný öld , sem tekur að renna upp við hingaðkomu Krists í heiminn , sælutími , lausn úr viðjum “ heimsríkjanna ” , sem kúgað höfðu almúgann - og kúga enn . Og hún var guðlaus , trúlaus í kjarna sínum . Ávöxtur hennar varð ekki jöfnuður , heldur einhver skelfilegasti ójöfnuður , sem nútímasagan greinir frá , kúgun og blóðsúthellingar svo miklar að mannleg skynjun fær vart skilið . Enn þann dag í dag ríkir þessi stefna í Kína , en það kostaði víst milli 50 og 70.000.000 mannslíf að koma henni þar á . Markmið Guðs ríkis er m.a. það , að samfélag mannanna mótist af fyrirgefandi kærleika , þar sem kristnir menn iga að vera ljós heimsins , þar sem sáttarhugur ríkir , jafnrétti og umhyggja og bræðralag , þar sem hinir trúuðu safna sér fjársjóðum á himni og kappkosta að ganga inn um þrönga hliðið , þar sem hver og einn leitast við að gjöra vilja Guðs . Tilgangurinn með predikun Jesú um Guðs ríki er sá , að tilheyrendur hans fái staðið á bjargi , sem ekki bifast , þótt allt annað raskist á jörðu . Þegar kirkjan aftur á móti snýr sér að öðrum markmiðum , markmiðum þessa heims , og þegar hún beitir starfsaðferðum þessa heims , þá hættir hún að vera kirkja Krists , en verður aðeins ámótleg og vesældarleg endurspeglun af heimsríkjunum eins og saga liðinna alda sýnir . * * * Við Íslendingar heyrum þennan boðskap um Guðsríkið , nú í aðventubyrjun og í hvern tíma annan . Hér á landi reynir enginn að hindra það , að fagnaðarerindi Jesú Krists um Guðs ríkið berist mönnum til eyrna . Nú er prestum bannað að sækja heim suma leikskóla því boðskapur þeirra er talinn hættulegur börnunu . Við höfum á 20. öld leitt í lög velferðarþjóðfélag á Íslandi í anda kristins boðskapar – Gullnu reglunnar sem segir “ Allt sem þér viljið að aðrir gjöri yður , það skulið þér og þeim gjöra ” . Því verðum við að reyna að svara . Hver og einn þarf einnig að líti í eigin barm og spyrji : Elska ég náungann eins og sjálfan mig ? Það sama hlýtur kirkjan hans að gera . Kristur er að koma . Og Kristur kemur ! Og megi kirkjan bera gæfu til að vera kirkjan hans og ganga í sannleika fram undir merki hans í átt til Guðsríkisins á komandi kirkjuári og um alla framtíð .